Termékek és szolgáltatások 2013-ban (Információk gyűjtése és elemzése)

MEGELŐZÉS ÉS KUTATÁS 1. konkrét cél: Az alapok megteremtése munkahelyi biztonsági és egészségvédelmi kutatások és cselekvések prioritásainak felállításához, tendenciák beazonosításával és nyomon követésével, és felkészülés a munkahelyi biztonsághoz és egészségvédelemhez kapcsolódó várható új és felmerülő kockázatokra, széleskörű előretekintő tanulmány elkészítésével Az uniós zöld hét alkalmából június 3-án egy internetes kvíz keretében két e-tájékoztató és két kísérő veszélyazonosító tétellista került közzétételre és reklámozásra a zöld építészet, illetve a napenergia kisléptékű alkalmazásának munkahelyi biztonsági és egészségvédelmi szempontjairól, és ezek elérhetők az ebben az évben korábban létrehozott, a zöld munkahelyekkel kapcsolatos munkahelyi biztonság és egészségvédelem egyablakos rendszerében. Június elején került sor a Foresight on new and emerging OSH risks associated with new technologies in green jobs (Előretekintés: a zöld munkahelyek új technológiáival kapcsolatos új és felmerülő munkahelyi biztonsági és egészségvédelmi kockázatok) című összefoglaló jelentés német, spanyol, olasz és lengyel változatának kiadására. Az összefoglaló jelentés francia változatát október elején adtuk ki. November 12–13-án egy előretekintő műhelytalálkozóra került sor a fókuszpontokkal, hogy ismertessük a forgatókönyveket és az előrejelzés megállapításait, bemutassuk és bátorítsuk a forgatókönyvek alkalmazását a döntéshozásra, és előmozdítsuk az előretekintés szakpolitikai relevanciáját a zöld munkahelyek tekintetében. Elkészült egy jelentéstervezet az egészséggondozási szektor – beleértve a közösségi és az otthoni gondozást – jelenlegi és várható problémáinak a legújabb módszerekkel történő elemzéséről. 2. konkrét cél: Információszolgáltatás a koncentráltabb kutatási és megelőzési törekvésekhez a kockázati tényezőket és egészségügyi eredményeket feltáró kutatások értékelése és elemzése révén. A Topic Centre a témában 2012-ben tartott műhelytalálkozó nyomán elkészített egy jelentéstervezet a foglalkozási rákbetegségekről és azok kockázati tényezőiről. A munkahelyi biztonság és egészségvédelem és a nanoanyagok témájában három e-tájékoztató (nanoanyagok munkahelyi kezelésének eszközei és megelőzés; nanoanyagok az egészséggondozási ágazatban, munkahelyi biztonsági és egészségvédelmi kockázatok és megelőzés; nanoanyagok és karbantartás: munkahelyi biztonsági és egészségvédelmi kockázatok és megelőzés) került kiadásra és reklámozásra június 24-én, egy új, a nanoanyagok munkahelyi kezelésével foglalkozó egyablakos rendszerrel együtt, ahol az EU-OSHA összes, a munkahelyi biztonság és egészségvédelem és a nanoanyagok témájában meglévő tájékoztató anyaga elérhető. Kiadásra került a Women at work (Nők munkában) című jelentés. A jelentés tárgyalja a foglalkoztatási tendenciákat és azok hatásait a nők munkahelyi biztonságára és egészségvédelmére (beleértve a legújabb trendeket), a munkahelyi biztonsági és egészségvédelmi statisztikákat, a foglalkozási rákbetegségeket (például a szakmányban végzett munka és a mellrák közötti kapcsolatot), az anyagbiztonsági adatlapokat, és a munkahelyi stresszt, erőszakot és zaklatást a szolgáltatások területén, valamint ismerteti az informális munkahelyeken dolgozó nők munkahelyi biztonságával és egészségvédelmével, továbbá a dolgozó nők esetében a fogyatékossággal és a rehabilitációval jelenleg foglalkozó kutatásokat. Tartalmaz kiválasztott példákat a nemek közötti egyenlőségnek a munkahelyi biztonságban és egészségvédelemben történő érvényesítéséről, három tagállamból, és célja, hogy kiegészítse a legújabb szakpolitikai kezdeményezésekről szóló, 2014-ben kiadandó EU-OSHA esettanulmányt. 3. konkrét cél: A munkahelyi biztonsági és egészségvédelmi kutatásokkal és cselekvésekkel kapcsolatban prioritások felállításának támogatása azzal, hogy történeti és jelenlegi adatok alapján áttekintést nyújt az európai munkahelyeken megvalósuló munkahelyi biztonságról és egészségvédelemről Szeptemberben elkészült az Estimation of the costs of non-OSH at macro-level (A nem megfelelő munkahelyi biztonság és egészségvédelem makroszintű költségeinek becslése) projekt végleges jelentése. A projekt célja, hogy felmérje hiányzó vagy nem megfelelő munkahelyi biztonság és egészségvédelem költségeinek becslésére alkalmazott különböző módszertanokat, hogy meg lehessen ismerni a különböző becslések mögött lévő indokolásokat, és bővebb ismereteket lehessen szerezni a nem megfelelő munkahelyi biztonság és egészségvédelem gazdasági hatásairól, továbbá hogy információkkal támogassa az uniós és a tagállami döntéshozókat, szilárd alapot építsen ki a tárgyban a legfontosabb kérdésekről folytatandó vitákhoz, és hogy hozzájáruljon a további kutatások előmozdításához és ösztönzéséhez. 4. konkrét cél: Viták ösztönzése a kockázatfigyelő intézet megállapításairól, és azok relevanciájának biztosítása célcsoportokkal és kedvezményezettekkel való párbeszéd és megerősítés révén Az Ügynökség október 16-án Párizsban a COST-MODERNET konferencián bemutatta koncepcióját az újonnan felmerülő kockázatokról és a munkával kapcsolatos betegségekről. November 6-án Düsseldorfban az A+A konferencián az Ügynökség és a német Közlekedésbiztonsági Tanács közös műhelytalálkozót szervezett. 5. konkrét cél: Szakpolitikusok és munkahelyi biztonsági és egészségvédelmi információt nyújtó személyek segítése abban, hogy jobb támogatást tudjanak nyújtani a vállalkozásoknak a munkahelyi biztonsági és egészségvédelmi vezetésről és a munkahelyi biztonsággal és egészségvédelemmel kapcsolatban felmerülő főbb kockázatokról, valós idejű információk gyűjtését célzó felmérések elvégzése révén Megtörtént az ESENER kvalitatív utólagos tesztjéről szóló összes jelentéstervezet (áttekintő összegző jelentés, tagállami áttekintő jelentés és jelentés a tételes megállapításokról) kiadás előtti véglegesítése. Szeptemberben megtörtént az Analysis of the determinants of workplace occupational safety and health practice in a selection of EU Member States (Report and summary in several languages) (Kiválasztott uniós tagállamokban alkalmazott munkahelyi biztonsági és egészségvédelmi gyakorlatok meghatározó tényezőinek elemzése (többnyelvű jelentés és összegzés)) kiadása. Az ESENER-2 előkészületei terv szerint folynak, beleértve a kognitív előteszteket is. A helyszíni munka 2014-re van betervezve, és az első eredmények 2014 végén várhatók, az első kiadványok pedig 2015 elején. 6. konkrét cél: Közös álláspont keresése a munkahelyi biztonsági és egészségvédelmi kutatások prioritásairól, és a tagállami munkavédelmi kutatóintézeteket ösztönözése közös prioritások felállítására, az eredmények egymással való megosztása, valamint a munkahelyi biztonsági és egészségvédelmi követelmények kutatási programokba való beépítésének ösztönzése Júniusban internetes kiadásra és reklámozásra került a 2013–2020-as időszakra szóló uniós munkahelyi biztonsági és egészségvédelmi kutatási prioritásokról szóló jelentés, a fókuszpontoktól és a szemináriumi résztvevőktől származó visszajelzésekkel együtt. A jelentés folyományaként október 9–10-én felső szintű szemináriumot szerveztünk a jelentésben tárgyalt prioritások, valamint a munkahelyi biztonsági és egészségvédelmi kutatások koordinációjának ösztönzésére használható módozatok megvitatása és validálása céljából. A szemináriumon kutatásfinanszírozó szervezetek és kutató intézetek képviselői, és uniós és tagállami döntéshozók találkozhattak egymással. MUNKAKÖRNYEZETI INFORMÁCIÓK: MUNKAHELYI SZINTŰ HELYES GYAKORLATOKRA VONATKOZÓ TUDÁSMEGOSZTÁS 1. konkrét cél: Hasznos, gyakorlati és jó minőségű információs termékek kifejlesztése az Egészséges munkahelyek kampányok támogatása céljából Egészséges munkahelyek kampány, 2012–2013: Együtt a kockázatok megelőzésért Az Együtt a kockázatok megelőzésért kampány záróeseménye november 11–12-én volt, az Egészséges munkahelyek csúcsértekezletével együttesen. A záróesemény részeként három párhuzamos műhelytalálkozót szerveztünk, amelyek témái a Helyes Gyakorlat Díjak, a kampánypartnerek referenciarendszere, illetve az Egészséges munkahelyek kampány, 2012-2013, kampányszervezési szempontjai voltak. Egészséges munkahelyek kampány, 2014–2015: Elég a stresszből – munkahelyi stressz kezelése. A vállalkozó elkészítette a Stress and psychosocial risk management – portable application for micro and small enterprises (Stressz és pszichoszociális kockázatok kezelése – mobilalkalmazás mikro- és kisvállalkozások számára) című első időközi jelentést. A felkérésnek megfelelően a jelentés ismerteti az alkalmazás főbb részeit, és tartalmaz egy a műszaki szempontokat leíró egyetértési megállapodást. A Costs of stress and psychosocial risks at work (A munkahelyi stressz és pszichoszociális kockázatok költségei) jelentés végleges tervezete jelenleg a belső véleményezési és szerkesztési szakaszban van. Elkészült a EU-OSHA–Eurofound pszichoszociális kockázatokról szóló közös jelentésének végleges tervezete. 2. konkrét cél: Megelőző intézkedések megerősítése kiemelt ágazatokról és témákról hasznos és gyakorlati jó gyakorlatokról szóló információk nyújtása révén A Safer and healthier work at any age – occupational safety and health (OSH) in the context of an ageing workforce (Biztonságosabb és egészségesebb munka bármely életkorban – munkahelyi biztonság és egészségvédelem az öregedő munkaerő összefüggésében) projekt célja a munkahelyi biztonsági és egészségvédelmi rendszerek előfeltételeinek értékelése, hogy figyelembe vegyék a munkaerő öregedését és biztosítsák a jobb megelőzést mindenki számára, a teljes munkaképes életkorban. A szerződést júniusban írták alá, az indító értekezlet június 10-én volt Brüsszelben. Az értekezlet után a vállalkozó elkészítette a koncepciót leíró jelentést és felülvizsgálta a teljes projekt ütemezését. Július végén megérkezett az első teljesítési jelentés, október elején pedig a vállalkozó átadta a közbenső országleltárakat és a példaértékű jó gyakorlatok egy hosszú listáját. December 2-án egy félnapos értekezlet volt a munka állásáról az Európai Parlamentben. A 2012-es anyagok (NAPO-filmek, gyakori kérdések .ppt és weboldalrészek a REACH-ről, a CLP-ről, és munkahelyi biztonsági és egészségvédelmi linkek) kiegészítéseként közzétételre került egy e-tájékoztató a veszélyes anyagokról és a sikeres munkahelyi kommunikációról. Ebben ötletek találhatók a veszélyes anyagokról szóló sikeres munkahelyi kommunikációhoz, többek között az anyagbiztonsági adatlapok használatáról, és tartalmaz egy felsorolást a további információforrásokról. A tagállami REACH- és munkahelyi biztonsági és egészségvédelmi hatóságok közötti kooperációhoz kapcsolódó tagállami kezdeményezésekről készített 2012-es fókuszpontos felmérés eredményei elérhetővé váltak az SLIC Chemex csoport számára, a REACH és a munkahelyi biztonság és egészségvédelem közötti kapcsolódásokról szóló munkaügyi felügyeleti útmutató kidolgozásához. 3. konkrét cél: Megelőző intézkedések támogatása meglévő információs termékek folyamatos relevanciájának biztosítása révén Folytatódott a jogszabályokkal foglalkozó weboldalrész aktualizálása a Topic Centre-rel kötött szerződés keretében. A legújabb információk a 2013/35/EU irányelvre (elektromágneses terek) vonatkoznak. 4. konkrét cél: Mikro- és kisvállalkozásoknál (1-49 alkalmazott) a kockázatértékelések alkalmazásának és minőségének fejlesztése, a kockázatértékelés szükségességének és elkészítési módjainak fokozott tudatosításával Az Ügynökség továbbfejlesztette az on-line interaktív kockázatelemzési (OiRA) eszközt mind uniós, mind tagállami szinten. A szoftver alapjainak kifejlesztése a végéhez közeledett 2013-ban és kifejlesztettek néhány új funkciót is, az OiRA-partnerek által felvetett igények teljesítése céljából. Az Ügynökség nagyon aktív volt az OiRA-közösség támogatásában és fejlesztésében, ehhez olyan eszközöket alkalmazott, amelyek széles körben elterjedtek tagállami szinten és az ágazati társadalmi párbeszéd jóvoltából uniós szinten is. Hálózatépítés és koordináció A fókuszpontokból álló hálózat, az Ügynökség irányítása, valamint az európai és nemzetközi intézményekkel való kapcsolattartás továbbfejlesztése. Intézményi kapacitásépítés tagjelölt és potenciális tagjelölt országokban (elkülönített forrásokból). Programozás és értékelési koordináció. TÁJÉKOZTATÁS, KAMPÁNYOK ÉS REKLÁM 1. konkrét cél: Decentralizált páneurópai kampány szervezésével figyelemfelhívás a fontos célcsoportok körében a kockázatmegelőzés érdekében történő együttműködés fontosságára 2013-ban az EU-OSHA lefolytatta a 2012–2013-as Egészséges munkahelyek kampány második, 2013-as szakaszát: Együtt a kockázatok megelőzéséért. A soros uniós elnökségekkel együttműködve vezető kampányeseményeket szerveztünk, többek között az Európai Helyes Gyakorlat Díjak átadási ünnepségét és az Egészséges munkahelyek kampány csúcsértekezletét. A kampánnyal kapcsolatban sajtó-, média- és közönségkapcsolati tevékenységeket végeztünk mind uniós, mind tagállami szinten. Az Ügynökség ezenkívül továbbra is támogatta a tagállami fókuszpontok hálózatát az Európai kampánysegítő program (ECAP) keretében, többek között szemináriumok, konferenciák, médiaesemények és kampányanyagok 24 nyelven történő biztosításával. A kampánypartnerségi program (többek között a partnerek aktív bevonása, találkozók szervezése és kampányanyagok biztosítása) újabb fontos dimenziót adott hozzá a kampányhoz, míg az újonnan indított online munkahelyi biztonsági és egészségvédelmi kampány-eszköztár gyakorlati ötleteket és tanácsokat ad bárkinek, aki munkahelyi biztonsági és egészségvédelmi figyelemfelhívó kampányt szeretne folytatni. A 2014–2015-ös Egészséges munkahelyek kampány előkészítő tevékenységei közé tartozott a kampányterv kidolgozása, a kampány márkaépítése és az alapvető kampányanyagok (például a NAPO-film) elkészítése. Megkezdődött a 2012–2013-as Egészséges munkahelyek kampány független külső értékelése is. 2. konkrét cél: A tervezett célcsoportok elérésére szolgáló kommunikációs eszközök és csatornák megfelelő használatával az Ügynökség azon pozíciójának fenntartása, hogy a munkahelyi biztonsági és egészségvédelmi információk tekintetében Európa elsőrendű referenciapontjának szerepét tölti be, beleértve a weboldalát is Kutatási és fejlesztési tevékenységek támogatták az Ügynökség új online stratégiájának alkalmazását és az Ügynökség internetes jelenlétének felújítását 2014-ben. Ugyanakkor az Ügynökség internetes tartalmakat készített és tett közzé, és továbbfejlesztette az online reklámozást és jelenlétet a közösségi médiában. Ebben az évben figyelemfelhívó és kommunikációs partnerségi tevékenységeket szerveztünk, például az Európai Vállalkozói Hálózattal való kapcsolatok erősítésére. A 2013-as kiadványprogram egy sor kiadványt eredményezett számos uniós nyelven. Tovább javítottuk az Online interaktív kockázatértékelés (OiRA) weboldalunkat és alkalmazásunkat, valamint az Egészséges munkahelyek kampány weboldalait és alkalmazásait. 3. konkrét cél: Az Ügynökség információinak hatásos eljuttatása a tervezett célcsoportokhoz a médián és közönségkapcsolatokon keresztül, valamint események és kiállítások révén Egy sor sajtó- és közönségkapcsolati tevékenységre került sor, ideértve sajtóközleményeket, újságcikkeket és sajtótájékoztatókat, hogy reklámozzák többek között a harmadik munkahelyi biztonsági és egészségvédelmi közvélemény-kutatás eredményeit, az előretekintő projektet és a zöld munkahelyeket, a CLP-rendeletet, az ESENER másodlagos elemzéseit és a munkahelyi biztonság és egészségvédelem makrogazdasági költségeivel foglalkozó tájékoztató projektet, valamint a rákkeltő anyagokról szóló kiadványokat. Sikeresen megvalósult a NAPO-oktatók online eszköztárának diffúziós stratégiája. A reklámstratégia és a szerzőtoborzási stratégia továbbfejlesztése az OSHwiki számára, továbbá a reklámstratégia és a fejlesztőtoborzási stratégia továbbfejlesztése az online interaktív kockázatértékelő eszközhöz Előadások és részvétel egyes európai és nemzetközi konferenciákon és kiállításokon az Ügynökség előadóival/standjaival/kiadványaival: 2012-es általános éves jelentés és más kiadványok (jelentések, adatlapok, NAPO DVD-k stb.) és reklámanyagok terjesztése Európában és azon kívül, hogy elérjük a célközönségünket. Közös tevékenységek a soros uniós elnökségekkel (Írország és Litvánia), hogy előmozdítsuk a munkahelyi biztonság és egészségvédelem hangsúlyosan felkerüljön a Tanács elnökségének napirendjére.